יעל דואני

יעל דואני (נולדה ב-22 במרץ 1982) היא רקדנית, מנחה ושחקנית טלוויזיה ומחזות זמר ישראלית.

ביוגרפיה
דואני נולדה בראשון לציון ולמדה בתיכון עמית עמל בעיר. היא אחותה הגדולה של רוני דואני.

את ראשית דרכה הבימתית עשתה בלהקת הנוער של ראשון לציון וכרקדנית בקבוצת המעודדות של מכבי תל אביב. בשנת 2002 השתתפה בטלנובלה "לחיי האהבה" בערוץ 3 ב-HOT. בשנים 2002 ו-2003 השתתפה בפסטיגל עם השירים "אם אני נסיכה" ו"לקפוץ", וגילמה את ג'יין במחזמר "טרזן וג'יין", לאחר שהצוות המקורי הוחלף ובו יעל בר זוהר ויהודה לוי.

בין השנים 2003–2005 הנחתה ברצועת הנוער "זאפ לראשון" של ערוץ 1.

דואני השתתפה בתוכניות ילדים בערוץ הופ! בין היתר הקייטנה של הופ! לחג הפסח לצד ישי גולן והקייטנה של הופ! - מא' עד ת' לצד אסף אשתר והבובות של ערוץ הופ!, דואני הופיעה במחזות הזמר "מי שחלם" - המבוסס על קורות חייו של יצחק רבין, ו"הלהקה" - המבוסס על הסרט בשם זה בתפקיד אורלי אותו גילמה במקור חלי גולדנברג, כמו גם בסדרת הטלוויזיה "23FM" של חינוכית 23.

ב-2012 הופיעה בסרטו הקצר של דוד שאדי "ג'נטל דוג". כמו כן לוהקה לתפקיד אורח בסדרה "החבר'ה הטובים". השתתפה בתפקיד אורח בסדרה "השועלים".

במשחקי הכדורסל שנערכו בעונת 2012/13 של ליגת העל הנחתה דואני את קטעי הקישור עבור ערוץ הספורט והופיעה כתזונאית בתוכניתה של שירה פליקס "המקצוענים 10".

בשנת 2014 החל שידור העונה הרביעית של תוכנית המציאות "המירוץ למיליון", בה דואני נטלה חלק יחד עם אחותה רוני. הזוג הודח מהתוכנית בהדחה השישית.

למדה באוניברסיטה העברית בתחום מדעי התזונה.

חיים אישיים
נשואה לעומר קליין, אחיו של השחקן יפתח קליין. לזוג שלושה בנים. מתגוררת בתל אביב.

קישורים חיצוניים 

מנחות טלוויזיה ישראליות
מתחרי המירוץ למיליון (ישראל)
מתחרות המירוץ למיליון (ישראל)
בוגרי האוניברסיטה העברית בירושלים
בוגרות האוניברסיטה העברית בירושלים
תזונאיות ישראליות
משתתפות הפסטיגל
שחקניות קולנוע וטלוויזיה ישראליות
שחקני קולנוע וטלוויזיה ישראלים
רקדניות ישראליות
ראשון לציון: מוזיקאים
שחקניות תיאטרון ישראליות
שחקני תיאטרון ישראלים
שחקני מחזות זמר ישראלים
תזונאים ישראלים
משתתפי הפסטיגל
מנחי טלוויזיה ישראלים
רקדנים ישראלים
בוגרות תיכון עמית עמל (ראשון לציון)
בוגרי תיכון עמית עמל (ראשון לציון)
שחקני ערוץ הופ!
ישראליות שנולדו ב-1982
ישראלים שנולדו ב-1982